  Майя Бывальцева 20-тӥ тулыспалэ Удмуртиысь Кузебай Герд нимо йӧскалык музейын Быдӟым Вормонлы 75 ар тырмонлы сӥзем «Я расскажу вам о войне» адӟытон усьтозы. Со сярысь ужъюртлэн пресс-службаез ивортэ. Отын ож вакытысь ужкагазъёсты, туспуктэмъёсты, арбериосты возьматозы. Адӟытонын нимысьтыз саклык ож вакытысь нылпиослы висъялозы. Со фронт мышкын ужам, эвакуацие шедем, концлагерьёсын пукем, ожмаськем пиналъёс. Возьматон 22-тӥ инвожоозь ужалоз. Тодэ вайытом, таяз арын М. Т. Калашников нимо музейын Ижкарысь котырес лыдпуссэс пусйись пыӵал тӥрлык поттӥсьёслы сӥзем адӟытонъёс ортчозы (6+).  Тегъёс: Ижкар Музей Удмуртия ВормонНунал адӟытон Йӧскалыкмузей  